Franjevački samostan
sv. Frane u Zadru
Trg sv. Frane 1 23 000 ZADAR Tel. 023/ 250-468 Fax: 023/ 254-349
WEB STRANICA: www.svetifrane.org
Osoblje samostana: fra Josip Sopta, provincijal,
fra Drago Ljevar, gvardijan 098 337 001 ili e-mail: drago.ljevar@si.t-com.hr
fra Diego Deklić tajnik provincije, vikar, ekonom, tel. 254-348
i fra Tomislav Ćurić knjižničar
Zadar, 31. listopada 2010.

37(48)2010.

Evanđelje Lk 19,1-10
Sin Čovječji dođe potražiti i spasiti izgubljeno.
Čitanje svetog Evanđelja po Luki
U ono vrijeme: Uđe Isus u Jerihon. Dok je njime prolazio, eto čovjeka imenom Zakej. Bijaše on nadcarinik, i to bogat. Želio je vidjeti tko je to Isus, ali ne mogaše od mnoštva jer je bio niska stasa. Potrča naprijed, pope se na smokvu da ga vidi jer je onuda imao proći. Kad Isus dođe na to mjesto, pogleda gore i reče mu: »Zakeju, žurno siđi! Danas mi je proboraviti u tvojoj kući.«
On žurno siđe i primi ga sav radostan. A svi koji to vidješe stadoše mrmljati: »Čovjeku se grešniku svratio!« A Zakej usta i reče Gospodi nu: »Evo, Gospodine, polovicu svog imanja dajem siromasima! I ako sam koga u čemu prevario, vraćam četverostruko.« Reče mu na to Isus: »Danas je došlo spasenje ovoj kući jer i on je sin Abrahamov! Ta Sin Čovječji dođe potražiti i spasiti izgubljeno!«
Riječ Gospodnja.

POKAJANJE – OPROŠTENJE – SPASENJE (Zakej) (Lk 19, 1-10)
Pristupanje drugome s dobrotom i ljubavi!
Pred istinskom ljubavlju, pred pravednošću i dobrotom čovjek se uvijek osjeća grešnikom. Pred istinskom ljubavlju uvijek se osjećamo malenima. Zato je i najgordiji čovjek 'malen' pred ljubavlju. Jednostavno, ljubav i dobrota se ne suprotstavljaju suparnički niti izazivaju suparništvo. Ljubav ublažava svako suparništvo, svaku lažnost, zato je čovjek pred njome malen, pred njom se klanja.
Čovjek se samo ljubavi klanja, a svako drugo klanjanje ponižava ga. Čovjek u susretu s dobrotom doživljava u sebi buđenje nečega usnulog, neizmjernog – budi se u njemu želja za dobrotom. Svatko želi, u svakome je položena želja za ljubavlju i dobrotom, pa i kada mu je život u raskoraku s tim svojim iskonom. Kad se čovjek susretne s dobrotom kao da se sam u sebi gubi, ne prepoznaje se, iz njega navire nešto drugo negoli što on sam sebi izgleda.
Otkriva u sebi novo biće. Takvi su bili susreti ljudi s Isusom. Iz njih je nešto novo progovorilo. U sebi su osjetili neku drugu glad, žeđ da budu drukčiji, da budu istinski. Isus je pobuđivao tu ljudsku uspavanu dubinu. Ljudi su se susreli s ljubavlju koja je u njima probudila ljubav i dobrotu. To je Isusovo čudo. Koji su ga god susreli u njima je nastao preokret, postali su bolji, otkrili su u sebi dobrotu za koju nisu ni znali da u njima drijema. – Takav je bio Isusov pristup ljudima: pronaći u njima ljubav i dobrotu.
To oživjeti, uzbibati u ljudima, koji toga nisu bili ni svjesni. Zato su bez 'razmišljanja' krenuli za njim. Srce ih je nosilo za njim i to ih je odmaralo, spašavalo. Što nitko nikada u njima nije uočio, ni oni sami, to je uočio Isus: uočio je njihovu dobrotu koja je kada se 'probudila' preplavila sve promašaje i pogreške. Nema ljudske konverzije (obraćenja na bolje) dok se u čovjeku ne probudi božanska dobrota, dok se ne 'probudi' Boga u čovjeku. Isusov je stav: dobrota rađa dobrotu, ljubav rađa ljubav. Moglo bi se reći i obratno: zlo rađa zlo, mržnja mržnju. I ovo vrijedi za sve ljude, počevši od djeteta do odraslog čovjeka.
Zato bi povijest Zakeja mogla biti povijest svakoga od nas. Grešni Zakej bio je otpisan od sviju, svi su u njemu gledali samo loše. Svrstavali su ga među loše, pa i on sam sebe. Svi ga osuđuju i u njemu povećavaju osjećaj da je loš. I sada mu Isus pristupa i otkriva u njemu što niti on ne zna niti su drugi zapažali. Isus budi u njemu dobrotu koja ga preobražava. On je iz te otkrivene dobrote sprema odreći se svega onoga što ga je od toga udaljavalo.
Zakeja dobrota obraća odjednom, što nije učinila osuda cijeloga života. Dobrota i ljubav u njemu čine čudo. Odmah Isus postaje njegov prijatelj. Isus ga poziva poimence. On je za njega osoba za koju je spreman prihvatiti i osudu (Druži se s grešnicima i carinicima). I taj Zakej doživljava sebe kao grešnika, i opraštanje grijeha i svoje spasenje. Isus se pouzdaje u Zakeja, što nitko do tada nije. Isus mu očituje svoje povjerenje, i njemu je povratio povjerenje. "Evo, dajem... ". To mu proizlazi iz srca.
Radost koja je buknula u njegovu srcu vrjednija je od njegovog bogatstva. kad se pronađe biser (vrijednost) u svojem srcu, onda je lako sve drugo ostaviti radi tog bisera. Možda tu (ne pronađe li se u sebi vrijednost) leži razlog zašto se mi teško odvraćamo od nekih svojih mana (grijeha)? Iz slučaja Zakeja, očito se pokazuje snaga milosrđa, snaga ljubavi. Ljubav preporađa svijet i čovjeka... Za Isusa živjeti znači ljubiti. "Nema više ljubavi od predana sebe za druge". Isto tako živjeti sretno znači živjeti slobodno.
Samo slobodan čovjek može doživjeti sreću i puninu života. Isto tako mi sami sebi možemo nametnuti ropstvo, ali i slobodu. Isto tako sretno živjeti znači prihvatiti svoj život kao dar koji nam dan. Isto tako pozvani smo da i mi budemo dar.
Marjan Jurčević

Fra Ilja Barišić boravi u Hrvatskoj.
Za to vrijeme je obišao mnoge naše samostane i župe. Slavio je mise i propovijedao (U sv Frane u zadru na sv. Franu). Održao je predavanja i govorio o misijama. Mnogi od vas su se javili i pomogli djelo i rad fa Ilije u njegovoj misiji Kimbuli.
PROMOCIJA FILMA U ZADRU: "KONGOANSKA MISIJA FRA ILIJE BARIŠIĆA" bila je 28. rujna 2010. nakon Mise koju je predvodio fra Ilija. O tome su vrlo lijepo izvijestili naši mediji. Hvala im.
Film autora MIRA AŠČIĆ O RADU NAŠEG FRA ILIJE u Kongu možete naručiti na adresi: FRANJEVAČKI SAMOSTAN SV. FRANE, Trg sv- Frane 1, 23000 ZADAR.
O djelu i rdu našeg fra Ilije možete čitati na našim stranicama: www.svetifrane.org ili www.ofm-sv-jeronim.hr u rubrici MISIJE.
Mnogi od vas sakupljate kumstva (kumove) za siromašnu djcu Svi naši franjevci Provincije sv. Jeronima pomažu prema svojim mogućnostima. Sva sakupljena novčana sredstva šaljemo na naš Provincijski ekonomat a naš ekonom fra Vlado dalje fra Iliji. Ova suradnja traje preko 38 godina.
Obavijest novim kumovima: 50 € za za osnovnu školu, 100 € za srednju i 300 € za studente.
KUMOVI mogu predati uplate osobno u našim župama i samostanima ili u ZADRU osobno ili preko žiro računa: Hypo Alpe-Adria Bank d. d., Zagreb: 2500009-1101027824s naznakom da je to za fra Iliju Barišić "kumstvo".
Fra Ilija je zamolio da ne objavljujemo brojčani iznos nego samo pisanim slovima. Vaše adrese čuvamo i objaviti ćemo imena učenika kada se fra Ilija vrati u svoju misiju. Kontakt osoba: fra Drago Ljevar, gvardijan, 098 337-001 , E-mail: drago.ljevar@si.t-com.hr
Svima zahvalan fra Drago.

SATNICA * OBAVIJESTI * SATNICA * OBAVIJESTI * SATNICA * OB
Sveta ispovijed radnim danom od 8 do 11 i od 17,30 do 18,30 sati
Nedjeljom i blagdanom prije sv. Mise.

Nedjelja 31. X. XXXI. NKG, Alfons
Ponedjeljak: 1. XI: SVI SVETI - MISE KAO NEDJELJOM u 8,30 u 10 i 19 sati
Odriješenje na Gradskom groblju (i svim grobljima) popodne u 15 sati
Kateheza za odrasle u 19,45 sati u dogovoru s fra Diegom nema
Utorak 2. XI. DUŠNI DAN. - Pobožnost utorkom sv. Anti - molitva. MISE u 7 i 19 sati
Kateheza za mlade u 20 sati
Srijeda 3. XI. Hubert, Silvija
Četvrtak 4. XI. Karlo Boromejski, Dragutin. Drago
Petak 5. XI. Emerik, Mirko - KLANJANJE
Subota 6. XI. Leonard, Vedran
Nedjelja 7. XI. XXXII. NKG, Anđelko
Hodočašće u Šibenik sv. Nikoli Tavelić 14. Xi. 2010. Misa u 17 sati. Cijena 130 KN. Javiti se u župni ured gdje tko pripada.
NEDJELJOM SU MISE u 8,30 u 10 i u 19 sati
Svaki dan je misa u 7 i 19 sati
Služba časova (časoslov): svagdanom u sv. misi,
nedjeljom i svetkovinama Večernja u 18,30 sati.
Prve nedjelje u mjesecu sastanak s FSR-om sat vremena prije večernje mise
Euharistijsko klanjanje: u petak poslije Mise
Krunicu molimo svaki dan u 18,30 sati.

MOLITVA ZA POKOJNE
Vjernici koji pohode groblje i pomole se, dobivaju potpuni oprost prvih osam dana mjeseca studenoga, a u ostalo vrijeme djelomični oprost za pokojne.
Na sam dan Svih Svetih i na Spomendan svih vjernih mrtvih vjernici mogu u svim crkvama dobiti potpuni oprost, koji se može namjeniti samo za pokojne. Propisana djela za dobivanje ovog oprosta su: pobožni pohod crkvi, u kojoj treba izmoliti. Oče naš, Zdravo Marijo, Slava Ocu na nakanu Svetog Oca Pape i Vjerovanje.i Vjerovanje, dodavši ispovijed i pričest .
Svetkovina Svih svetih i Dušni dan - spomen svih vjernih prigoda su da molitvom i dobrim djelima iskažemo poštovanje i zahvalnost svim pokojnima.

Posebno preporučamo pogledajte nedjeljna i blagdanska čitanja u PPT i PPS prezentacijama.
www.svetifrane.org (stranica našeg samostana sv. Frane u Zadru)
www.mali-brat.com (stranica naših mladih sv. Frane Zadar)
www.ofm-sv-jeronim.hr (stranica naše Provincije sv. Jeronima Zadar)
www.svetinikola.hr (stranica župe sv. Nikole Tavelića u Rijeci)